امریکا قوشمه ایالتلری مدافعه وزیری جیم ماتیس، قول تیلفونی، هوشیار ساعتلر کبی الکترونیک اسبابلرنینگ پینتاگونگه کیریشی گه مانع بولیش توغریسیده بیر قطار تدبیرلر آلینیشی اوچون امری بیرگن لیگی بیلدیریلدی.
ماتیس بو قرارنی، امریکالیک عسکرلر سپورت قیله یاتگن پیتده استفاده قیلگن هوشیار تیلفون نینگ برنامه لری آرقه لی عسکری مرکزلرنینگ تثبیت ایتیلیشی نینگ ممکن ایکن لیگی انیقلنگنی اوچون بو قرارنی آلگن لیگی بیلدیریلدی.
پینتاگون دن موضوع بیلن تیگیشلی بیریلگن بیاناتده؛
"خوفسیزلیک خطرلرنی جدی آله میز و مدافعه وزیرلیگی پرسونلی نینگ امنیتی تدبیرلرینی کوپه یتیریش اوچون هر زمان چاره – تدبیر کوره میز" دیب ایتیلگن.
پینتاگون نینگ 23 مینگ کیشی اطرافیده ملازیمی بار و خودی شو وقت بیر قطار مهم بولیملریده هوشیار تیلفونلرنینگ کیریشی منع قیلینگن.
آق اویده هم اوتگن آی قول تیلفونی کیریشی منع قیلینگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
